text: 3 Diosqa, runata "payman rijchʼakojta ruwarqa" (Génesis 1:26, 27). Chayrayku atiyninchikqa pisillapis kanpuni. Arí, llamkʼayta, wak imasta ruwayta, wakkunata kamachiyta, runa masinchikta astawanpis familiaresninchikta ñuqanchikjina ruwanankupaq tanqayta atinchik; chantapis kallpayuq, kapuykunasniyuq ima kanchik. Juk Salmista Jehovamanta nirqa: "Qampi kawsay yaku juturi kashan", nispa (Salmo 36:9). Arí, Jehová atiyta quwasqanchikrayku imallatapis ruwanchik. Chayrayku Payta kusichinapaqjina imatapis ruwana. ¿Imaynamantá chayta ruwasunman?